Kaczyce

Eble vi serĉas: Kačice.

Kaczyce (ĉeĥe: Kačice, germane: Katschitz) estas vilaĝo situanta en suda Pollando en Silezia provinco en distrikto Cieszyn en komunumo Zebrzydowice. Ĝi situas sur teritorio de Teŝina Silezio rekte ĉe la ĉeĥa limo – okcidente ĝi najbaras kun Ráj, urba parto de Karviná. Ĝi konsistas el tri partoj: norda Kaczyce Dolne (aŭ Podświnioszow), centra Kaczyce Górne kaj sudokcidenta Otrębów. Laŭ popolnombrado en la jaro 2011 ĉi tie vivis 3 173 loĝantoj, areo de la municipo faras 9,27 km².

Nomo Kaczyce estas de patronimika deveno, derivita de nomo de familio Kaczidoj, verŝajne fondintoj de la vilaĝo. La unua skribmencio devenas el la jaro 1332. Pluaj posedantoj de la municipo estis en la 18-a kaj la 19-a jarcentoj Spensidoj el Booden kaj ekde duono de la 19-a jarcento ĝis fino de la Dua Mondmilito Larischidoj. Post divido de Teŝinio en la jaro 1920 Kaczyce estis pro decido de Konferenco de grandambasadoroj alligita al Pollando kaj per tio forŝirita de la plej proksima urba centro – Fryštát.

 Fotoj 

Kategorio:Komunumo Zebrzydowice
Kategorio:Vilaĝoj en distrikto Cieszyn
Kategorio:Setlejoj sur landlimo de Ĉeĥio kaj Pollando
Kategorio:Setlejoj en Ostrava baseno
Kategorio:Setlejoj en Teŝinio